
60 DR.30.9.2004 

 
 

 Tuan Pengerusi, ada beberapa perkara lain yang dibangkitkan mengenai 
Petronas, antaranya, kenapa kerajaan yang memberi subsidi dan bukannya Petronas.  
Petronas adalah sebuah syarikat dan adalah tidak wajar syarikat dibebankan ataupun  
mengambil alih tanggungjawab kerajaan, ini tanggungjawab kerajaan.  Ini kaedah kita, 
Petronas berniaga, sebuah syarikat, dapat untung, beri dividen dan royalti kepada 
kerajaan dan hasil tersebut kita gunakan untuk membayar subsidi dan lain-lain.  Itu 
kaedah kita.  Adalah tidak wajar Petronas membiayai subsidi petroleum dan lain-lain 
subsidi.  Ini adalah tugas kerajaan dan insya-Allah kerajaan akan terus melaksanakan 
tugas tersebut. 

 Ada beberapa perkara lain yang dibangkitkan berkaitan dengan Petronas.  
Yang Berhormat bagi Kinabatangan umpamanya, bertanya tentang penglibatan 
syarikat-syarikat Sabah dalam kontrak Petronas.  Beliau juga bertanya sama ada 
Petronas ada perancangan untuk membina refinery di Sabah.  Kita hari ini ada lima 
refinery dengan kapasiti kira-kira 580,000 tong sehari, itu kapasiti refinery dalam negara 
kita.  Setakat ini refinery cuma ada di Port Dickson, Melaka dan Kerteh, dan belum ada 
perancangan untuk membina refinery yang lain kerana pada masa ini kapasiti 580,000 
tong sehari yang direfinekan itu mencukupi untuk memenuhi keperluan tempatan.   

Tetapi sekiranya ada peningkatan dalam permintaan dan sekiranya apabila 
umpamanya baru-baru ini ada beberapa penemuan besar off the coast of Sabah, Kikeh 
Field umpamanya, sekiranya pada masa hadapan ada keperluan dan permintaan yang 
bertambah maka ada kemungkinan refinery dibina juga di kawasan-kawasan lain 
termasuklah di Sabah. 

 Tuan Pengerusi, saya ingin memaklumkan mengenai perkara yang 
dibangkitkan oleh Yang Berhormat bagi Kinabatangan juga bahawa pada hari ini, iaitu 
dari 1999 hingga sekarang, 23 buah syarikat daripada Sabah menyertai kontrak projek-
projek Petronas dan ia melibatkan kos sebanyak RM67 juta.  Bermakna adalah juga 
syarikat dari Sabah yang terlibat dalam kerja-kerja Petronas, iaitu 23 buah syarikat 
yang melibatkan kos RM67 juta.  Sudah pasti ini satu angka yang kurang 
membanggakan dan Petronas amat insaf dan sedar bahawa kontrak dan peluang-
peluang ini perlu diagihkan juga kepada rakyat Sabah dan rakyat-rakyat lain di Malaysia 
dan kita ucapkan terima kasih kepada Yang Berhormat bagi Kinabatangan kerana 
mencadangkan perkara tersebut. 

 Tuan Wilfred Madius Tangau:  [Bangun] 

 Dato' Mustapa bin Mohamed:  Yang Berhormat bagi Tumpat membangkitkan 
tentang isu … 

 Tuan Pengerusi [Datuk Dr. Yusof bin Yacob]:  Yang Berhormat, Tuaran 
bangun. 

 Tuan Wilfred Madius Tangau:  Terima kasih Tuan Pengerusi, terima kasih 
Yang Berhormat Menteri.  Saya ingat perkara-perkara yang dibangkitkan oleh Yang 
Berhormat bagi Kinabatangan bukan setakat satu kritikan sahaja tetapi isu yang 
dibangkitkan ialah apakah tanggungjawab sosial Petronas terhadap negeri-negeri 
pengeluar minyak.  Saya ingat ini perkara pokoknya.  

 Dari segi agreement lima peratus royalti itu kita sudah terima tetapi dari segi 
tanggungjawab sosial Petronas.  Satu, penyertaan syarikat-syarikat Sabah dan satu 
lagi perkara penyertaan rakyat-rakyat negeri pengeluar minyak – Terengganu, Sabah 
dan Sarawak dalam beratus anak-anak syarikat Petronas – dalam Lembaga 
Pengurusannya, itu satu.  Kemudian, bukan sahaja dari segi refinery – kalau refinery 
tidak boleh dibina, bagaimana pula dengan petrochemical?  Kenapa tidak boleh 
diwujudkan di Sabah supaya dapat mewujudkan pekerjaan dan sebagainya dan 
peluang-peluang lain yang boleh diwujudkan oleh Petronas?  Saya ingat itu perkara 
yang disuarakan oleh Yang Berhormat bagi Kinabatangan.  Terima kasih. 

 Dato' Mustapa bin Mohamed:  Tuan Pengerusi, yang pertama, 
tanggungjawab sosial, Petronas menjalankan tanggungjawab ini dengan penuh 
prihatin.  Petronas terlibat dalam kerja-kerja kebajikan – Petronas ada sebuah universiti 
– Universiti Teknologi Petronas, Petronas ada menjalankan kerja-kerja amal di seluruh 
negara termasuk di Terengganu dan lain-lain.  Berkaitan dengan industri petrokimia, ini 
adalah bergantung kepada pelabur-pelabur dan pada masa ini kita dapati industri 
petrokimia ini banyak di Pahang dan di Terengganu tetapi pada satu masa akan datang 



Tuan Pengerusi, ada beberapa perkara lain yang dibangkitkan mengenai Petronas, antaranya, kenapa kerajaan yang memberi subsidi dan bukannya Petronas. Petronas adalah sebuah syarikat dan adalah tidak wajar syarikat dibebankan ataupun mengambil alih tanggungjawab kerajaan, ini tanggungjawab kerajaan. Ini kaedah kita, Petronas berniaga, sebuah syarikat, dapat untung, beri dividen dan royalti kepada kerajaan dan hasil tersebut kita gunakan untuk membayar subsidi dan lain-lain. Itu kaedah kita. Adalah tidak wajar Petronas membiayai subsidi petroleum dan lain-lain subsidi. Ini adalah tugas kerajaan dan insya-Allah kerajaan akan terus melaksanakan tugas tersebut. Ada beberapa perkara lain yang dibangkitkan berkaitan dengan Petronas. Yang Berhormat bagi Kinabatangan umpamanya, bertanya tentang penglibatan syarikat-syarikat Sabah dalam kontrak Petronas. Beliau juga bertanya sama ada Petronas ada perancangan untuk membina refinery di Sabah. Kita hari ini ada lima refinery dengan kapasiti kira-kira 580,000 tong sehari, itu kapasiti refinery dalam negara kita. Setakat ini refinery cuma ada di Port Dickson, Melaka dan Kerteh, dan belum ada perancangan untuk membina refinery yang lain kerana pada masa ini kapasiti 580,000 tong sehari yang direfinekan itu mencukupi untuk memenuhi keperluan tempatan. Tetapi sekiranya ada peningkatan dalam permintaan dan sekiranya apabila umpamanya baru-baru ini ada beberapa penemuan besar off the coast of Sabah, Kikeh Field umpamanya, sekiranya pada masa hadapan ada keperluan dan permintaan yang bertambah maka ada kemungkinan refinery dibina juga di kawasan-kawasan lain termasuklah di Sabah. Tuan Pengerusi, saya ingin memaklumkan mengenai perkara yang dibangkitkan oleh Yang Berhormat bagi Kinabatangan juga bahawa pada hari ini, iaitu dari 1999 hingga sekarang, 23 buah syarikat daripada Sabah menyertai kontrak projek- projek Petronas dan ia melibatkan kos sebanyak RM67 juta. Bermakna adalah juga syarikat dari Sabah yang terlibat dalam kerja-kerja Petronas, iaitu 23 buah syarikat yang melibatkan kos RM67 juta. Sudah pasti ini satu angka yang kurang membanggakan dan Petronas amat insaf dan sedar bahawa kontrak dan peluang- peluang ini perlu diagihkan juga kepada rakyat Sabah dan rakyat-rakyat lain di Malaysia dan kita ucapkan terima kasih kepada Yang Berhormat bagi Kinabatangan kerana mencadangkan perkara tersebut. Tuan Wilfred Madius Tangau: [Bangun]. Dato' Mustapa bin Mohamed: Yang Berhormat bagi Tumpat membangkitkan tentang isu ... Tuan Pengerusi [Datuk Dr. Yusof bin Yacob]: Yang Berhormat, Tuaran bangun. Tuan Wilfred Madius Tangau: Terima kasih Tuan Pengerusi, terima kasih Yang Berhormat Menteri. Saya ingat perkara-perkara yang dibangkitkan oleh Yang Berhormat bagi Kinabatangan bukan setakat satu kritikan sahaja tetapi isu yang dibangkitkan ialah apakah tanggungjawab sosial Petronas terhadap negeri-negeri pengeluar minyak. Saya ingat ini perkara pokoknya. Dari segi agreement lima peratus royalti itu kita sudah terima tetapi dari segi tanggungjawab sosial Petronas. Satu, penyertaan syarikat-syarikat Sabah dan satu lagi perkara penyertaan rakyat-rakyat negeri pengeluar minyak- Terengganu, Sabah dan Sarawak dalam beratus anak-anak syarikat Petronas- dalam Lembaga Pengurusannya, itu satu. Kemudian, bukan sahaja dari segi refinery- kalau refinery tidak boleh dibina, bagaimana pula dengan petrochemical? Kenapa tidak boleh diwujudkan di Sabah supaya dapat mewujudkan pekerjaan dan sebagainya dan peluang-peluang lain yang boleh diwujudkan oleh Petronas? Saya ingat itu perkara yang disuarakan oleh Yang Berhormat bagi Kinabatangan. Terima kasih. Dato' Mustapa bin Mohamed: Tuan Pengerusi, yang pertama, tanggungjawab sosial, Petronas menjalankan tanggungjawab ini dengan penuh prihatin. Petronas terlibat dalam kerja-kerja kebajikan- Petronas ada sebuah universiti - Universiti Teknologi Petronas, Petronas ada menjalankan kerja-kerja amal di seluruh negara termasuk di Terengganu dan lain-lain. Berkaitan dengan industri petrokimia, ini adalah bergantung kepada pelabur-pelabur dan pada masa ini kita dapati industri petrokimia ini banyak di Pahang dan di Terengganu tetapi pada satu masa akan datang.